जाथाइनि सायाव बरमा थानायाव केच होनाय जाबाय आरो जाथाइजों लोब्बा गोनां दायनिगिरिखौ हमनानै गोख्रों साजा होनो थाखाय बरमा आन्सलिक एबसु,बरमा आन्सलिक बरʼ थुनलाइ आफादा दाबि दैखांनायजों लोगोसे दाय गैयै एबसुनि सासे गोख्रों मावथि भबेश बरʼखौ खास्रि - बिस्रियै गावथारनानै फबनानै गालांनाय जाथाइनि सायाव गोख्रों रावजों सोंखारिनाय आरो दुखु फोरमायदों ।ढालिगाँवाव  5  लाख रांनि दंफां हमदोंइ एन एनसिरां,सेप्तेम्बर  14  - मोनसे स्रोद सुलुंखौ बिथा खालामनानै पुलिस आरो हाग्रा बिफाननि मावफारियाफोरनि मोनसे जथाइ दोलोआ थांनाय  12  सेप्तेम्बरखालि हरनि  12  रिंगायाव सिरां जिल्लानि ढालिगाँव पुलिस थानानि आवथायाव थानाय ढालिगाँव रेल गेटनि साखाथियाव सं दानना ए एस्क ए -  468  नम्बरनि गंसे मिनि ट्राक आरो ए एस -  19  बि -  468  नम्बरनि गंसे टाटा मबाइल गाड़ीनिफ्राय  5  लाख रां बेसेननि बेसेन गोसा दंफां जब्द खालामनो हायो ।